OpenLLM-France/wikimedia huggingface dataset:
# Erleen Nazioarteko Eguna

Erleen Nazioarteko Eguna maiatzaren 20a izendatu zuen Nazio Batuen Erakundeak, polinizatzaileen garrantziaz, garapen jasangarriari egiten dioten ekarpenaz eta jasaten dituzten mehatxuez hausnarketa egiteko. Erleek eta beste polinizatzaile batzuek (tximeletek, saguzarrek, kolibriek...) landareen ugalketan hartzen dute parte, elikagai diren landare ugaritan ere bai.

## Egunaren aukeraketa

2017ko urriaren 18an izendatu zen Erleen Nazioarteko Eguna eta 2018an ospatu zen aurreneko aldiz. Maiatzaren 20a aukeratu zen Anton Janša (1734-1773) erlezain esloveniarraren jaioteguna zelako. Honek XVIII. mendean bere herrialdean erlezaintza teknika berriak ezarri zituen eta intsektu hauek zainketa gutxirekin lankarga izugarriak aurrera ateratzeko zuten gaitasuna aldarrikatu zuen. Maria Teresa I.a Austriakoak Vienako erlezain eskolako irakasle iraunkor izendatu zuen. 1775ean erabaki zen Austriako erlezain irakasle guztiak Janšaren teknika eta metodoetan oinarrituko zirela erabaki zen.
Eslovenia bera izan zen Nazioarteko Egun honen proposamena Nazio Batuen Erakundean aurkeztu zuena.

## Azalpena

Erleak eta beste polinizatzaile batzuk, esate baterako tximeletak, saguzarrak eta kolibriak, gizakiaren jarduerek eragindako mehatxu gero handiagoaren pean daude.
Era berean polinizazioa gure ekosistemek bizirauteko ezinbesteko prozesua da. Planetako loredun landare espezieen %90 inguru animalien polinizazioari esker ugaltzen da, berdin uzten %75 baino gehiago eta nekazalgo eremuaren %35 inguru. Ez dira polinizatzaileak elikagaien ekoizpena segurtatzen duten bakarrak, baina bioaniztasuna mantentzeko ezinbesteko giltza dira.
Helburua erleak eta gainerako polinizatzaileak babesteko neurriak areagotzea da, honek mundu mailako elikagaien ekoizpena eta garapen bidean dauden herrialdeen gosetea murriztea ekarriko duelakoan.
Guztiok dugu polinizatzaileen beharra eta ezinbesteko neurria da haien beherakada monitorizatzea eta bioaniztasunaren galerari muga jartzea.

## Erreferentziak

* 1 2 (Ingelesez) Nations, United. «World Bee Day» United Nations (Noiz kontsultatua: 2022-06-16).
* ↑ (Ingelesez) «20 May 2018: World Bee Day is celebrated for the first time» Sur in English 2022-05-20 (Noiz kontsultatua: 2022-06-16).
* ↑ (Ingelesez) «World Bee Day» www.genevaenvironmentnetwork.org (Noiz kontsultatua: 2022-06-16).

## Kanpo estekak

* Datuak: Q47008694
* Multimedia: World Bee Day / Q47008694
# Erlen

Erlen Suitzako udalerria da. Turgovia kantonamenduan dago, Weinfelden barrutia barrutian. 2014an 3,749 biztanle zituen 12,2 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65439
* Multimedia: Erlen / Q65439
Amriswil Hohentannen Langrickenbach Sommeri Zihlschlacht-Sitterdorf Birwinken
# Erlea

    Artikulu hau izenari buruzkoa da; intsektua gaitzat duena beste hau da: «Erle»
Erlea euskarazko emakumezko izena da.
Erdi Aroko euskal izena da. Antzina arrunta zen abere izenak (cf. Otsoa) jendearentzat erabiltzea, zenbait aldiz alderantzizkoa ere (cf. azeria, lukia) gertatzen zen arren.

## Erlea izena duten pertsona ezagunak

| Izen-abizenak | Jarduera | Jaiolekua | jaiotza data | heriotza data |
| Erlea Maneros Zabala | margolari | Bilbo | 1977-03-17 | |

## Erreferentziak

* ↑ Yáñez Solana, Manuel. (1995). El gran libro de los Nombres. Madril: M. E. Editores ISBN 84-495-0232-2..
* ↑ Euskaltzaindiaren izendegiak

## Kanpo estekak

* Erlea (Euskaltzaindia)
* Datuak: Q4962122
# Erleen dantza

Erleen dantza erle langileek erabiltzen duten komunikazio sistema da, beren bikoteei elikagai-iturrien distantzia eta norabidea jakinarazteko. Elikagai-iturria nektarra eta polena ematen dituen lorea da, erladiaren bizitzarako beharrezkoak.

## Deskribapena

Erle batek elikagai-iturri berri bat aurkitzen duenean bere erlauntzera itzultzen da, bertako gainontzeko erleei loreen distantziaren eta kokapenaren berri ematera. Horretarako mugimendu jakin batzuk egiten ditu, bere kideek ikusi eta interpretatzen dituztenak.
Lehenengo irudiak erle langile batek abaraskaren gainean egiten duen ibilbidea irudikatzen du, zortzi etzan baten itxuran. Lerro uhinduak sabelaldearekin egiten duen mugimendua adierazten du, ezkerrerantz eta eskuinerantz mugituz. Geziek mugimenduen noranzkoak irudikatzen dituzte.
Bigarren irudian erlauntza ikus daiteke erdian, goialdean eguzkia, albo batean elikagai-iturria (lorea) eta erlauntzaren eta lorearen artean erleak egindako dantza. Erdiko gezi uhinduaren bidez erleak bere kideei loreak eguzkiarekiko duen angelua erakusten die, eta sabelaren mugimendu kopuruen araberakoa izango da haren distantzia.
Hirugarren irudian elikagai-iturria lekuz aldatzen da, erdiko gezi uhinduaren norabidea alda dadin. Baina erleak aldatzen duena eguzkiarekiko angelua da.
Erleak elikagai-iturri garrantzitsu bat aurkitzen duenean erlauntzera itzuli eta abaraska baten gainean kokatzen da dantza hasteko, eta hari jarraitzen diotenek mugimendua errepikatzen dute. Horrela, erlauntza osoko erle langileak badakite distantzia eta norabide jakin batean loreak daudela.
Dantza hau erlauntzetako iluntasunean egiten da, bertikalki zintzilikatuta dauden abarasken gainean.
Ipar Karolinako Unibertsitatearen (Estatu Batuak) web orrian erabilgai dago dantza honen inguruko programa bat. Bertan elikagai-iturriaren distantzia aldatzean ikus daiteke erleak uhin gehiago egiten dituela, beraz denbora gehiago ematen du lerro uhinduan; eta distantzia txikiagotzean, aldiz, azkarrago egiten du lerroaren ibilbidea.

## Aurkikuntza

Karl R. von Frisch-ek aztertu eta aurkitu zuen komunikazio sistema hau, eta 1973an Fisiologia edo Medikuntza Nobela jaso zuen horregatik. Lehenago, Aristoteles-ek deskribatu zuen Historia Animalium lanean, K.a. 330. urtean.

## Erreferentziak

* ↑ Erlezaintza Hiztegia, Eusko Jaurlaritzaren Argitalpen Zerbitzu Nagusia, Vitoria-Gasteiz, 2019, ISBN: 978-84-457-3477-3
* ↑ Aizpurua, Martxel. (2020). «Erleekin solasean» www.buruxkak.eus (UEU) ISBN 978-84-8438-706-0. (Noiz kontsultatua: 2020-03-02).

## Ikus, gainera

* Erlezaintza
* Erlategi
* Erlauntz
* Erle arrunt
* Erle-argizari
* Erlekume
* Erlekume-irtete
* Ezti

## Kanpo estekak

* Erletxo, Erletxo nagusia hil da Martxel Aizpurua (UEU, 2023)
* Erleekin solasean Martxel Aizpurua (UEU, 2020)
* (Ingelesez) Erle langileen dantzari buruzko bideoa, Ameriketako Estatu Batuetako College of Agriculture and Life Sciences ikastetxearen webgunean.
* Datuak: Q655280
* Multimedia: Waggle dance / Q655280
# Erlea (argipena)

Erlea hitzak adiera zenbait ditu:
* Erlea emakume izena;
* Erle taldean bizi diren zomorro baten izena;
* Erlea, literatur aldizkaria.
# Emma Penella

Manuela Ruiz Penella (Madril, 1931ko martxoaren 2a​ - Madril, 2007ko abuztuaren 27a), izen artistikoa Emma Penella, zinema, antzerki eta telebista aktorea izan zen. Aita Ramón Ruiz Alonso politikaria eta ama Magdalena Penella Silva izan zituen; ahizpak Elisa Montés eta Terele Pávez aktoreak. Arrakasta handia izan zuen 1950eko hamarkadatik aurrera eta, besteak beste, Luis García Berlangaren El verdugo filmeko rol nagusia jokatu zuen. 1990eko hamarkadan berriz, ospetsu egin zen Aquí no hay quien viva eta La que se avecina telesailekin

## Filmografia hautatua

* Los ojos dejan huellas (José Luis Sáenz de Heredia, 1952),
* Carne de horca (Ladislao Vajda, 1953).
* Cómicos (Juan Antonio Bardem, 1953).
* Aventuras del Barbero de Sevilla (Ladislao Vajda, 1954).
* Los peces rojos (José Antonio Nieves Conde, 1955).
* Fedra (Manuel Mur Oti, 1956).
* El batallón de las sombras (Manuel Mur Oti, 1956).
* De espaldas a la puerta (José María Forqué, 1956).
* La guerra empieza en Cuba (Manuel Mur Oti, 1957).
* Sentencia contra una mujer (1960).
* Alegre juventud (Mariano Ozores, 1963).
* El verdugo (Luis García Berlanga, 1963).
* La hora incógnita (Mariano Ozores, 1963).
* Lola, espejo oscuro (Fernando Merino, 1966).
* La busca (Angelino Fons, 1966).
* Fortunata y Jacinta (Angelino Fons, 1970).
* La Regenta (Gonzalo Suárez, 1974).
* Padre Nuestro (Francisco Regueiro, 1985).
* El amor brujo (Carlos Saura, 1985).
* La estanquera de Vallecas (Eloy de la Iglesia, 1987).
* Doblones de a ocho (Andrés Linares, 1990).
* Mar de luna (Manolo Matji, 1994).
* Pídele cuentas al Rey (José Antonio Quirós, 1999).
* Los novios búlgaros (Eloy de la Iglesia, 2003).

## Erreferentziak

* ↑ Fallece a los 76 años la actriz Emma Penella, elpais.com
* Datuak: Q171261
* Multimedia: Emma Penella / Q171261
# Errozko dorrea

Errozko dorrea edota Errozko dorreak Nafarroako Iruñea hiriburuko Donibane auzoan dagoen eraikin bat da.

## Kokalekua

Auzoaren ekialdeko mugan dago, Barañain etorbidearen 2. zenbakian, Gazteluko Ingurunea kalearen elkargunean, eta Civican kulturgunearen alboan.

## Historia

1964ean eraiki zen eta Javier Guibert eta Fernando Redón Huici arkitektoek diseinatu zuten, hiri berdinean urte bat aurretik Huarteko dorreen egileak.

## Eraikina

Tximeleta itxurako oinplanoa du.

## Ikus, gainera

* Euskal Herriko eraikinik altuenen zerrenda

## Kanpo estekak

* Errozko dorreari buruzko dokumentala. Eitb.com (Gaztelaniaz)
* Errozko dorreari buruzko artikulua irakurgai. Docomoiberico.com (Gaztelaniaz)
* Datuak: Q25475738
# Errozate

Errozate Mendebaldeko Pirinioetan dagoen mendia da, Iratiko oihanaren mendebaldean, Ezterenzubi eta Lekunberri arteko magan.
Harpea kobazuloa mendigunearen azpian dago kokaturik.

## Abiapuntuak

* Artaburuko mendatetik (30 min).
* Orbaizetako olatik (3 ordu).
* Beherobiatik (3 ordu).

## Ikus, gainera

* Nafarroako Pirinioa
* Nafarroako mendien zerrenda
* Aezkoako mendiak

## Kanpo estekak

* Errozate luberri-net webgunean
* Datuak: Q3057489
# Errozateko mendilerroa

    Artikulu hau mendilerroari buruzkoa da; beste esanahietarako, ikus «Errozate».
Errozateko mendilerroa Nafarroa Beherean kokatuta dagoen mendilerro bat da. Bere punturik altuena Errozate mendia da, 1.345 metrorekin.
Mendilerroan dagoen Errozate mendiak ematen dio izena mendilerroari.

## Mendiak

* Errozate, 1.345 m43°02′39″N 1°10′17″W﻿ / ﻿43.0441052°N 1.1715018°W﻿ / 43.0441052; -1.1715018
* Aranohegi, 1.291 m 43°02′28″N 1°09′17″W﻿ / ﻿43.0412242°N 1.1547073°W﻿ / 43.0412242; -1.1547073
* Atharburu, 1.156 m 43°03′00″N 1°09′30″W﻿ / ﻿43.0500808°N 1.1583707°W﻿ / 43.0500808; -1.1583707
* Iraututurru, 1.152 m 43°03′29″N 1°07′56″W﻿ / ﻿43.0580245°N 1.1323576°W﻿ / 43.0580245; -1.1323576
* Hegi Eder, 986 m 43°03′29″N 1°09′34″W﻿ / ﻿43.0580245°N 1.1594819°W﻿ / 43.0580245; -1.1594819
* Arthe, 937 m 43°03′38″N 1°09′31″W﻿ / ﻿43.0605151°N 1.1585199°W﻿ / 43.0605151; -1.1585199
* Iturranburu, 858 m 43°04′23″N 1°08′58″W﻿ / ﻿43.0730402°N 1.1495178°W﻿ / 43.0730402; -1.1495178
* Munhozarri, 721 m 43°05′44″N 1°08′57″W﻿ / ﻿43.0955452°N 1.1491240°W﻿ / 43.0955452; -1.1491240
* Saukalde, 638 m 43°05′21″N 1°11′02″W﻿ / ﻿43.0891544°N 1.1838638°W﻿ / 43.0891544; -1.1838638

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Errozateko mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q60648127
# Errotula

Errotula edo belaunezur hezur lau, mehe eta mugikorra da, izterrezur eta bernazakiaren biltze gunearen aurrean dagoena. Gorputzezko hezur sesamoidalik handiena da.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q229081
* Multimedia: Patella / Q229081
# Erroxolan

Erroxolan (antzinako grezieraz: Pωξολανοί) k. a. II. mendean Don ibaia zeharkatu zuen sarmaziar herri nomada bateko kideez esaten da. Alanoen adar bat omen ziren, nahiz eta Estrabonen esanetan, urrunago zegoen eszitiar herria izan zen.

## Erreferentziak

* ↑ Euskaltzaindia. (2015-1-30). 174. araua: Antzinateko herriak. Ekialdeko eta Europako herriak. , 3 or..
* ↑ Estrabon. Geographika. II, 441 or..

## Kanpo estekak

* Datuak: Q383325
* Multimedia: Roxolani / Q383325
# Errotore

Errotorea motor elektriko, sorgailu elektriko edo alternadore baten sistema elektromagnetikoko parte mugikorra da, biraka aritzen dena. Biraketa harilkatu eta eremu magnetikoaren harteko elkarrekintzagatik gertatzen da, zeinak errotorearen biraketa-ardatzean indar momentu bat sortzen duen.
Parte finkoa estatorea da.

## Ikus, gainera

* Estatore
* Motor elektriko
* Sorgailu elektriko
* Alternadore
* Dinamo

## Kanpo estekak

* Datuak: Q193466
* Multimedia: Rotors / Q193466
# Espainiako 1845eko Konstituzioa

Espainiako 1845eko Konstituzioa Elisabet II.aren erregealdi eraginkorrean arau gorena izan zen, bere adin txikian indarrean zegoen 1837ko Konstituzioa ordezkatu zuena. 1845eko Konstituzioa Espainiako 1869ko Konstituzioa aldarrikatu arte egon zen indarrean, nahiz eta hainbat saiakera egon hura ordezkatzeko 1852an eta biurteko progresistan (1854-1856). Espainiar doktrinarismoaren adierazpen konstituzionala izan zen.
Hitzaurrean "subiranotasun partekatua" terminoa erabiltzen du, Konstituzioari forma emateko erreginaren borondatea nabarmentzen baitu. Subiranotasun nazionalaren terminoa testutik desagertuta dago, eta 12. artikuluak dio legeak egiteko ahalmena Gorteek dutela Erregearekin batera.

## Kanpo estekak

* (Gaztelaniaz) Espainiako 1845eko Konstituzioaren testua
* Datuak: Q1567593
* Multimedia: Spanish Constitution of 1845 / Q1567593
# Espainiako 1869ko Konstituzioa

Espainiako 1869ko konstituzioa konstituzio demokratikoa izan zen. Gorte konstituziogileak deitu zituzten konstituzioa idazteko. 25 urtetik gorako gizonek zuten botoa emateko eskubidea.
Konstituzio honen ezaugarriak hurrengoak ziren:
* Burujabetza nazionala
* Aginteen banaketa
* Elkartzeko eta biltzeko askatasuna
* Erlijio askatasuna
* Monarkia demokratikoa
* Bi ganberako gorteak

## Kanpo estekak

* (Gaztelaniaz) Espainiako 1869ko Konstituzioaren testua es.wikisource.org gunean
# Espainiako 1873ko Konstituzioa

Espainiako 1873ko Konstituzio Federala Espainiako Lehen Errepublikarako konstituzio proiektu bat izan zen, nagusiki Emilio Castelarrek idatzi eta Gorteek onartu ez zutena. Konstituzio honen bidez, errepublikanoek Espainia federazio bihurtu nahi zuten.
Proiektuan eragin handia zuen Ameriketako Estatu Batuetako 1787ko Konstituzioak, bai terminologian (estatu federatuak, estatu-konstituzioak, Auzitegi Goren federala...), bai erakundeen antolaketan (estatuetako parlamentuek aukeratutako senatua eta ordezkaritza berdina duena, tamaina eta biztanleria edozein dela ere; Errepublikako presidentea hautatzea hautesleku baten bidez; Auzitegi Goren federala, legeen konstituzionaltasuna kontrolatzeaz arduratzen dena eta estatuen arteko gatazkak ebazten dituena). Bestalde, 1869ko Espainiako Konstituzioak ere eragina izan zuen, zeinetatik eskubideen deklarazioa hartu zuen, bi ezberdintasun nabarmenekin: elizaren eta Estatuaren arteko bereizketa, kultu askatasunaren erabateko onarpena barne hartzen duena, eta noblezia tituluen abolizioa.

## Kanpo estekak

* (Gaztelaniaz) Espainiako 1873ko Konstituzioaren testua
* Datuak: Q1233538
# Espainiako 1856ko Konstituzioa

Espainiako 1856ko Konstituzioa "non nata" bezala ere ezaguna izan zen, Leopoldo O'Donnell jeneralaren "kolpe kontrairaultzailearen" ondorioz sekula ez baitzuten aldarrikatu. "Non nata"-k ideia liberal aurrerakoiaren planteamenduak jaso zituen, Seiurteko demokratikoan garatuak eta 1869k Konstituzioan agertuko zirenak.
Konstituzioak subiranotasun nazionalaren printzipioa berresten zuen. Eskubide politikoak ere onartzen zituen, eta lehen aldiz ezartzen zuen Espainian nolabaiteko tolerantzia erlijiosoa.

## Kanpo estekak

* (Gaztelaniaz) Espainiako 1856ko Konstituzioaren testua
* Datuak: Q2841552
# Espainiako 1876ko Konstituzioa

Espainiako 1876ko konstituzioa Práxedes Mateo Sagastak aldarrikatu zuen 1876ko ekainaren 30ean, eta Borboien berrezarkuntzaren oinarria izan zen. Konstituzio hau, 600 handiki, aurreko legegintzaldietako senatari eta diputatu ohiek eta Cánovas del Castillok izendatutako talde batek garatutako zirriborro konstituzional batetik abiatu zen. Haietatik 39k osatu zuten batzorde bat, Manuel Alonso Martínez buru zuela, behin betiko testua idazteaz arduratuko zena. Azken testua aldaketa handirik gabe onartu zuten gizonezkoen sufragio zuzenaren bidez aukeratutako Gorte konstituziogile batzuek, 1869ko Konstituzioan aurreikusitakoa zen moduan.
1923ra arte iraun zuen indarrean, Primo de Riveraren estatu-kolpera arte, eta, ondorioz, Espainiako historiako konstituziorik luzeena izan zen, 47 urte iraun zuena.

## Kanpo estekak

* (Gaztelaniaz) Espainiako 1876ko Konstituzioaren testua es.wikisource.org gunean
* Datuak: Q2995223
# Espainiako 1837ko Konstituzioa

Espainiako 1837ko Konstituzioa Maria Kristina Borboikoaren erregealdian aldarrikatu zen Espainian. Alderdi Progresistaren ekimena izan zen. Alderdi Moderatuarekin adostasunezko konstituzio bat proposatu zuen, bi alderdi liberalen txandakatzea ahalbidetuko zuena eta gobernua aldatzen zen bakoitzean aldatuko ez zena. 1845era arte egon zen indarrean, hau da, Alderdi Moderatuak bere Konstituzioa ezarri zuen arte.

## Kanpo estekak

* (Gaztelaniaz) Espainiako 1837ko Konstituzioaren testua
# Espainiako 1931ko Konstituzioa

Espainiako 1931ko Konstituzioa urte hartako abenduaren 9an onartu zuten Gorte Konstituziogileek. 1931ko Espainiako hauteskunde orokorren ondorioz, Bigarren Errepublika aldarrikatu zuten eta Gorte Konstituziogileek bere konstituzioa idatzi zuten. 1939an gerra zibila amaitu arte egon zen indarrean. Erbestealdi errepublikanoan, 1977ra arte indarrean izan zen, hau da, Trantsizioaren prozesu politikoak hurrengo urtean aldarrikatutako Karta Magna demokratiko berri bat egitea ahalbidetu zuen arte. 1931ko konstituzioak 10 titulu zituen, 125 artikulu guztira, eta bi xedapen iragankor.
Atariko Tituluak zenbait polemika izan zituen: 1. artikuluak "Errepublika demokratiko" gisa definitzen zuen Espainia, baina beste proposamen batzuk ere izan ziren. Atariko Tituluaren beste gai arazotsua gaztelania "Errepublikako hizkuntza ofizialtzat" jotzea izan zen (4. artikulua).
I. titulua. "Antolaketa nazionala" 1931ko Konstituzioko bigarren gai polemikoenaz arduratu zen, erlijiosoaren atzean: Estatuaren lurralde-antolaketa. Eztabaida horretan eragin handia izan zuen, ekainaren 14an, Lizarran, Hego Euskal Herriko udal gehienen ordezkariek onartutako Euskal Herriarentzako Sortarauak, ezkerrak bere izaera klerikal ultramontanoa zela eta baztertu egin zuena. Euskadiko Estatutua, Gorteek lehen proposamena atzera bota eta gero prozesu luze eta konplexuaren ondoren, 1936ko urriaren 10ean onartu zuten. Hala ere, ezin izan zen aplikatu Araban eta Gipuzkoako eta Bizkaiko eskualde batzuetan, Errepublikaren aurkako bandoaren kontrolpean zeudelako.
Gorte Konstituziogileetarako hauteskundeak gizonezkoen sufragio unibertsalaren bidez egin ziren, eta emakumeak kanpoan geratu ziren, nahiz eta emakumeak hautagai gisa aurkez zitezkeen.

## Kanpo estekak

* (Gaztelaniaz) Espainiako 1931ko Konstituzioaren testua
* Datuak: Q2745432
* Multimedia: Spanish Constitution of 1931 / Q2745432
* Jatorrizko testuak: 1931ko Espainiako konstituzioa
# Fossò

Fossò Italiako udalerri bat da. Veneziako probintzian kokatuta dago, Veneto eskualdean. 7.077 biztanle ditu, 10,18 kilometro koadroko azaleran banatuta.

## Mugakideak

Fossòk honako udalerri hauekin egiten du muga:
Campolongo Maggiore Camponogara Dolo Sant'Angelo di Piove di Sacco Stra Vigonovo

## Kanpo estekak

* Datuak: Q46958
* Multimedia: Fossò / Q46958
# Foster (Nebraska)

Foster Nebraskako herri bat da. Pierce konderrian kokatua dago. 2010ean 51 biztanle zituen, 0,58 kilometro koadrotan banatuta.

## Ikus, gainera

* Pierce konderria

## Kanpo estekak

* Datuak: Q2672745
* Multimedia: Foster, Nebraska / Q2672745
# Foster's Hollywood

Foster's Hollywood espainiar jatetxe-katea da, casual jakiak eskaintzen duena. 1971n lau estatubatuarrek sortua, Espainian eta Portugalen lan egiten du eta 130 jatetxe ditu.

## Kanpo estekak

* Datuak: Q5864366
* Multimedia: Foster's Hollywood / Q5864366
# Foster, hilda zaude

Foster, hilda zaude (ingelesez: Foster, You're Dead!) Philip K. Dickek idatzitako zientzia fikziozko ipuina da, 1955ean Star Science Fiction Stories No.3 aldizkarian argitaratua.
2015ean Aritz Gorrotxategik Meettok argitaletxeentzat 'Ordaina' izeneko ipuin-bildumaren barnean euskaratu zuen. Guztira, hamaika narrazio kronologikoki ordenatuta biltzen ditu 'Ordaina'k, Dicken estiloa eta bilakaera hurbilagotik eta zehaztasun handiagoz hautemateko.

## Sinopsia

Oharra: Atal honek istorio osoa edo amaiera argitzen du.
Istorioa 1971n gertatzen da, non estatubatuar herritarren gehiengo zabalak bere gain hartzen dituen bunker pribatuak, eta finantza laguntza ematen die euren hiriari gerra nuklearrerako prestatzeko. Bunker "hobetuen" modelo berriak urtero sortzen dira eta urtero erosten dira (xurgagailuen edo automobilen antzekoak) sobietarrek, ustez, erasorako metodo berriak garatzen dituztelako.

## Erreferentziak

* ↑ elkar.eus

## Kanpo estekak

* Datuak: Q8564908
# Foster (Missouri)

Foster Missourieko herrixka bat da. Bates konderrian kokatua dago. 2010ean 117 biztanle zituen, 1,26 kilometro koadrotan banatuta.

## Ikus, gainera

* Bates konderria

## Kanpo estekak

* Datuak: Q2152194
# Foster (Oklahoma)

Foster Oklahomako herri bat da. Garvin konderrian kokatua dago. 2010ean 161 biztanle zituen, 41,31 kilometro koadrotan banatuta.

## Ikus, gainera

* Garvin konderria

## Kanpo estekak

* Datuak: Q3709027
# Foster (Rhode Island)

Foster Ameriketako Estatu Batuetako herri bat da. Providence konderrian kokatuta dago, Rhode Island estatuan. 4.469 biztanle ditu, 134.420.382 kilometro koadroko azaleran banatuta.

## Ikus, gainera

* Orange konderria

## Kanpo estekak

* Datuak: Q938755
* Multimedia: Foster, Rhode Island / Q938755
# Euptychoceras

Euptychoceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Hauteriviarrean, hau da, orain dela 136 milioi urtetik 130 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12257418